Christen-Demokratiese Appèl

Die Christen-Demokratiese Appèl (Nederlands: Christen-Democratisch Appèl, CDA) is 'n Nederlandse Christen-demokratiese politieke party wat in 1980 gestig is. Die Christen-Demokratiese Appèl is uit drie Christelike partye gevorm: die Katolieke Volksparty (KVP), die Anti-Revolusionêre Party (ARP) en die Christelik-Historiese Unie (CHU).

Die politieke leier is Henri Bontenbal, die huidige CDA se parlemêntere leier in die Tweede Kamer. Die verkiesings van die nuwe Tweede Kamer op 17 Maart 2021 is deur die Christen-Demokratiese Appèl verloor. Die party het 15 setels behaal (-4).

Deelname aan die regering 
Van 14 Oktober 2010 tot 5 November 2012 het die CDA met die regs-liberale Volksparty vir Vryheid en Demokrasie (VVD) die Rutte I-kabinet gevorm. Mark Rutte het die amp van Eerste Minister in hierdie minderheidskabinet beklee wat deur die Party vir die Vryheid (PVV) van Geert Wilders gesteun is.

Van 26 Oktober 2017 tot 10 Januarie 2022 het die CDA met die VVD, D66 en CU die Rutte III-kabinet gevorm.

Sedert 10 Januarie 2022 vorm die CDA met dieselfde partye die Rutte IV-kabinet.

Partyleiers 
 Dries van Agt: 10 Desember 1976 — 25 Oktober 1982
 Ruud Lubbers: 25 Oktober 1982 — 29 Januarie 1994
 Elco Brinkman: 29 Januarie 1994 — 16 Augustus 1994
 Enneüs Heerma: 16 Augustus 1994 — 27 Maart 1997
 Jaap de Hoop Scheffer: 27 Maart 1997 — 1 Oktober 2001
 Jan Peter Balkenende: 1 Oktober 2001 — 9 Junie 2010
 Maxime Verhagen: 9 Junie 2010 — 30 Junie 2012
 Sybrand van Haersma Buma: 30 Junie 2012 — 22 Mei 2019
 (Pieter Heerma): 22 Mei 2019 — 15 Julie 2020 (parlementêre leier TK)
 Hugo de Jonge: 15 Julie 2020 — 10 Desember 2020
 Wopke Hoekstra: 11 Desember 2020 — 14 Augustus 2023
 Henri Bontenbal: 14 Augustus 2023 — nou

Bronne 
 Christen-Democratisch Appèl (CDA), Parlement.com
 Christen Democratisch Appèl (CDA), DNPP

Eksterne skakels 
 Amptelike webwerf

Politieke partye in Nederland
Christendom in Nederland